**Ministru kabineta rīkojuma projekta „Par valsts nekustamā īpašuma „Ozolu katlu māja”, Cīravā, Cīravas pagastā, Aizputes novadā, nodošanu Aizputes novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Publiskas personas mantas atsavināšanas likuma 42.panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā.Atbilstoši Publiskas personas mantas atsavināšanas likuma 43.pantā norādītajam lēmumu par valsts nekustamā īpašuma nodošanu bez atlīdzības atvasinātas publiskas personas īpašumā pieņem Ministru kabinets. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts nekustamais īpašums „Ozolu katlu māja” (nekustamā īpašuma kadastra Nr.6448 005 0231), Cīravā, Cīravas pagastā, Aizputes novadā (turpmāk – valsts nekustamais īpašums), ir ierakstīts Liepājas tiesas Zemesgrāmatu nodaļas Cīravas pagasta zemesgrāmatas nodalījumā Nr.1000 0049 7370 uz Latvijas valsts vārda Izglītības un zinātnes ministrijas (turpmāk – ministrija) personā.Atbilstoši Valsts zemes dienesta Nekustamā īpašuma valsts kadastra informācijas sistēmas teksta datiem valsts nekustamais īpašums sastāv no zemes vienības 1,3229 ha platībā (zemes vienības kadastra apzīmējums 6448 005 0245) „Ozolu katlu māja”, Cīravā, Cīravas pagastā, Aizputes novadā (turpmāk – zemes vienība), un katlu mājas (būves kadastra apzīmējums 6448 005 0091 007) „Ozolu katlu māja”, Cīravā, Cīravas pagastā, Aizputes novadā.Uz valsts nekustamā īpašuma sastāvā esošās zemes vienības atrodas valsts nekustamajam īpašumam nepiederoša būve – atdzelžošanas stacija (būves kadastra apzīmējums 6448 005 0199 001) „Ozolu katlu māja”, Cīravā, Cīravas pagastā, Aizputes novadā (turpmāk – atdzelžošanas stacija), kuras īpašnieks atbilstoši Valsts zemes dienesta Nekustamā īpašuma valsts kadastra informācijas sistēmas teksta datiem ir SIA „KS Cīrava”, kas ir Aizputes novada pašvaldības kapitālsabiedrība.Atdzelžošanas stacija atbilstoši Ministru kabineta 1997.gada 1.aprīļa noteikumu Nr.112 „Vispārīgie būvnoteikumi” 16.punktam ir mazēka, jo tās apbūves laukums ir 16,20 m2, un saskaņā ar likuma „Par nekustamā īpašuma ierakstīšanu zemesgrāmatās” 19.pantu tā nav ierakstāma zemesgrāmatā.Par zemes vienības daļas, uz kuras atrodas atdzelžošanas stacija, nomu Aizputes novada domes Cīravas pagasta pārvalde ar Cīravas arodvidusskolu (šobrīd – Cīravas Profesionālā vidusskola) ir noslēgusi zemes nomas līgumu (spēkā līdz 2018.gada 16.jūnijam).Ministrijas Nekustamā īpašuma un valsts mantas apsaimniekošanas komisijas 2012.gada 19.marta sēdē (protokols Nr.135, 7.punkts) un 2013.gada 31.janvāra sēdē (protokols Nr.144, 3.punkts) tika pieņemti lēmumi atbalstīt valsts nekustamā īpašuma nodošanu Aizputes novada pašvaldības īpašumā bez atlīdzības.Saskaņā ar Aizputes novada domes 2012.gada 26.janvāra sēdes protokollēmumu Nr.55 (protokols Nr.2, 48.§) (izdarīti grozījumi ar Aizputes novada domes 2013.gada 27.novembra sēdes protokollēmumu Nr.451 (protokols Nr.12, 21.§)) (turpmāk kopā – Domes lēmums) Aizputes novada dome lūdz ministriju nodot Aizputes novada pašvaldības īpašumā bez atlīdzības valsts nekustamo īpašumu likuma „Par pašvaldībām” 15.panta pirmās daļas 1.punktā noteiktās pašvaldības autonomās funkcijas īstenošanai.Lai izpildītu Domes lēmumā izteikto lūgumu, ņemot vērā ministrijas Nekustamā īpašuma un valsts mantas apsaimniekošanas komisijas 2012.gada 19.marta sēdē pieņemto lēmumu (protokols Nr.135, 7.punkts) un 2013.gada 31.janvāra sēdē pieņemto lēmumu (protokols Nr.144, 3.punkts), ministrija atbilstoši normatīvajiem aktiem ir izstrādājusi Ministru kabineta rīkojuma projektu „Par valsts nekustamā īpašuma „Ozolu katlu māja”, Cīravā, Cīravas pagastā, Aizputes novadā, nodošanu Aizputes novada pašvaldības īpašumā” (turpmāk – rīkojuma projekts).Ņemot vērā to, ka valsts nekustamais īpašums nav nepieciešams ministrijas padotībā esošajām iestādēm to funkciju nodrošināšanai, valsts nekustamā īpašuma sastāvā esošo katlu māju (būves kadastra apzīmējums 6448 005 0091 007) „Ozolu katlu māja”, Cīravā, Cīravas pagastā, Aizputes novadā, ar tai piekrītošo valsts nekustamā īpašuma sastāvā esošās zemes vienības daļu šobrīd lieto un apsaimnieko Aizputes novada domes struktūrvienība – Aizputes novada domes Cīravas pagasta pārvalde. Aizputes novada pašvaldība nevar nodrošināt valsts nekustamā īpašuma pilnvērtīgu apsaimniekošanu, tajā skaitā nevar piesaistīt Eiropas Savienības struktūrfondu līdzekļus šā nekustamā īpašuma uzlabošanai un attīstībai, kamēr nav sakārtotas īpašuma tiesības.Rīkojuma projekts paredz nodot Aizputes novada pašvaldības īpašumā valsts nekustamo īpašumu likuma „Par pašvaldībām” 15.panta pirmās daļas 1.punktā noteiktās pašvaldības autonomās funkcijas nodrošināšanai.Gadījumā, ja iestājas rīkojuma projekta 2.2.apakšpunktā minētais nosacījums, Aizputes novada pašvaldībai ir pienākums nekustamo īpašumu „Ozolu katlu māja” (nekustamā īpašuma kadastra Nr.6448 005 0231), Cīravā, Cīravas pagastā, Aizputes novadā, bez atlīdzības nodot valsts īpašumā, tādējādi paredzot iespēju valstij izvērtēt iepriekš minētā nekustamā īpašuma nepieciešamību tās funkciju nodrošināšanai.Atbilstoši rīkojuma projekta 3.punktam Aizputes novada pašvaldībai, nostiprinot zemesgrāmatā īpašuma tiesības uz rīkojuma projekta 1.punktā minēto nekustamo īpašumu, ir pienākums norādīt, ka īpašuma tiesības nostiprinātas uz laiku, kamēr Aizputes novada pašvaldība nodrošina rīkojuma projekta 2.1.apakšpunktā minētās funkcijas īstenošanu, kā arī ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.Saskaņā ar rīkojuma projekta 4.punktu rīkojuma projekta 3.2.apakšpunktā minēto aizliegumu apgrūtināt nekustamo īpašumu ar hipotēku nepiemēro, ja nekustamais īpašums tiek ieķīlāts par labu Valsts kasei, lai apgūtu Eiropas Savienības fondu līdzekļus. |
| 3. | Projekta izstrādē iesaistītās institūcijas | Ministrija un Aizputes novada pašvaldība. |
| 4. | Cita informācija | Saskaņā ar Aizputes novada domes Cīravas pagasta pārvaldes 2013.gada 21.novembra vēstulē Nr.1-10/81 norādīto Cīravas pagasta pārvalde apliecina, ka pēc valsts nekustamā īpašuma pārņemšanas izveidos un Nekustamā īpašuma valsts kadastra informācijas sistēmā reģistrēs zemes vienības daļu, kuru nodos lietošanā SIA „KS Cīrava” mazēkas – atdzelžošanas stacijas uzturēšanai un apsaimniekošanai. |
| Anotācijas II.sadaļa – projekts šo jomu neskar. |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (tūkst. latu) |
| **2015.** | **2016.** | **2017.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2014.) gadu | Izmaiņas, salīdzinot ar kārtējo (2014.) gadu | Izmaiņas, salīdzinot ar kārtējo (2014.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. |
| 5.1. valsts pamatbudžets | Projekts šo jomu neskar. |
| 5.2. speciālais budžets | Projekts šo jomu neskar. |
| 5.3. pašvaldību budžets | Projekts šo jomu neskar. |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Aizputes novada pašvaldība segs izdevumus, kas saistīti ar īpašuma tiesību uz valsts nekustamo īpašumu pārreģistrēšanu zemesgrāmatā uz Aizputes novada pašvaldības vārda. |
| Anotācijas IV, V un VI sadaļa – projekts šīs jomas neskar. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija un Aizputes novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Iesniedzamajiem dokumentiem nav piešķirams lietojuma ierobežojuma statuss.Rīkojuma projekts attiecas uz publiskās pārvaldes politiku.Ministru kabineta rīkojums „Par valsts nekustamā īpašuma „Ozolu katlu māja”, Cīravā, Cīravas pagastā, Aizputes novadā, nodošanu Aizputes novada pašvaldības īpašumā” pēc apstiprināšanas Ministru kabinetā tiks publicēts oficiālajā izdevumā „Latvijas Vēstnesis”. |

Izglītības un zinātnes ministre I.Druviete

Vizē:

Valsts sekretāre S.Liepiņa

02.06.2014 15:52

1169

M.Adamane

67047756, madara.adamane@izm.gov.lv